ПРОТОКОЛ № 5

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 9 март 2026 г.

Днес, 9 март 2026 г. (понеделник) от 11:08 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СТЕФАН ГРОЗДЕВ – чрез
видеоконферентна връзка
	
От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Деница Захариева – началник отдел „Дисциплинарни производства на съдии“ в дирекция „Дисциплинарна дейност“, АВСС;
Славчо Арсов – юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;

Заседанието протече при следния дневен ред:

1. Заповед № 850/15.12.2025 г. на административния ръководител на Районен съд – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Милена Радославова Алексиева – съдия в Районен съд – Велико Търново.
Приложение: писмо с рег. индекс № ВСС-17934/19.12.2025 г. и писмо с рег. индекс № ВСС-17934/27.02.2026 г.

2. Акт за резултати от извършена комплексна планова проверка в Районен съд – Свиленград по наказателни дела, възложена със заповед № ПП-25-45/27.10.2025 г. на главния инспектор на ИВСС.
Приложение: писмо с рег. индекс № ВСС-4211/25.02.2026 г.

3. Жалба с рег. индекс № ВСС-4193/25.02.2026 г. от Недялка Ангелова и Пламен Атанасов от гр. Добрич.

1. ОТНОСНО: Заповед № 850/15.12.2025 г. на административния ръководител на Районен съд – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Милена Радославова Алексиева – съдия в Районен съд – Велико Търново.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1.	Предлага на съдийската колегия на ВСС, на основание чл. 314, ал. 4 ЗСВ, да потвърди наложеното със заповед № 850/15.12.2025 г. на административния ръководител на Районен съд – Велико Търново дисциплинарно наказание по чл. 308, ал. 1, т. 1 от Закона за съдебната власт – „забележка“, на Милена Радославова Алексиева – съдия в Районен съд – Велико Търново.
1.2. Възлага на Деница Захариева – началник отдел „Дисциплинарни производства на съдии“ в дирекция „Дисциплинарна дейност“, АВСС, да изготви мотиви по приетото по т. 1.1. решение в съответствие с направените днес от членовете на Комисията изказвания и изложените съображения по законосъобразността на заповедта, които да бъдат одобрени на следващото заседание на КДДВИВСС – СК. 
След одобряване на мотивите, предложението по т. 1.1. да бъде внесено от Комисията до съдийската колегия на Висшия съдебен съвет за приемане на решение. 

2. ОТНОСНО: Акт за резултати от извършена комплексна планова проверка в Районен съд – Свиленград по наказателни дела, възложена със заповед № ПП-25-45/27.10.2025 г. на главния инспектор на ИВСС.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение акт за резултати от извършена комплексна планова проверка в Районен съд – Свиленград по наказателни дела, възложена със заповед № ПП-25-45/27.10.2025 г. на главния инспектор на ИВСС, ведно с решения на главния инспектор по подадени възражения срещу акта, приложени на електронен носител към писмо на главния инспектор на ИВСС, заведено в деловодството на ВСС с вх. рег. индекс № ВСС-4211/25.02.2026 г.

3. ОТНОСНО: Жалба с рег. индекс № ВСС-4193/25.02.2026 г. от Недялка Ангелова и Пламен Атанасов от гр. Добрич.
След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение постъпилата жалба с рег. индекс № ВСС-4193 от 25.02.2026 г.
3.2. Препраща по компетентност жалбата на Инспектората към Висшия съдебен съвет.
3.3. Жалбоподателите да бъдат уведомени за решението на комисията, като за целта им бъде изпратено извлечение по т. 3 от настоящия протокол.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА